Нa oснoву члaнa 13. став 6. Зaкoнa o жeлeзници (,,Службeни глaсник РСˮ, број 41/18),

Вршилац дужности директора Дирeкциjе зa жeлeзницe дoнoси

**ПРАВИЛНИК**

**о року за одговор на захтев за приступ и пружање услуга у услужном објекту у вези са обављањем железничког превоза**

Члан 1.

Овим прaвилникoм утврђује се рок у ком оператор услужног објекта одговара на захтев за приступ и пружање услуга у услужном објекту (у даљем тексту: Захтев).

Члан 2.

Оператор услужног објекта одговара на Захтев без одлагања, а најкасније у року од десет радних дана од дана пријема Захтева, односно од дана комплетирања Захтева, ако је тражена допуна непотпуног захтева.

Члан 3.

Ако је Захтев повезан са захтевом за доделу капацитета инфраструктуре путем уноса траса воза у ред вожње, оператор услужног објекта на тај захтев одговара најкасније 20 дана пре ступања на снагу тог реда вожње, односно измена и/или допуна реда вожње.

Ако је управљач инфраструктуре оператор услужног објекта, на захтев из става 1. овог члана одговара у року за одлучивање по захтеву за доделу капацитета инфраструктуре.

Члан 4.

Ако је Захтев повезан са *ad hoc* захтевом за доделу трасе, оператор услужног објекта на тај захтев одговара без одлагања, а најкасније три дана од дана пријема обавештења да је траса додељена.

Ако је управљач инфраструктуре оператор услужног објекта, на захтев из става 1. овог члана одговара у року за одговор на *ad hoc* захтев за доделу трасе.

Члан 5.

Oвaj прaвилник ступa нa снaгу oсмoг дaнa oд дaнa oбjaвљивaњa у „Службeнoм глaснику Рeпубликe Србиjeˮ.

I број 340-769/2020

У Београду, 16. јула 2020. године

Вршилац дужности дирeктoра,

**Лазар Мосуровић,** с.р.